"ה-BDS זו התנגדות לגיטימית בהחלט. ואם אנחנו רוצים להטיף לסוג מסוים של שיח פוליטי שהוא לא אלים, צריך לחזק את הקולות האלה, גם אם קשה לך עם זה. גם אם אתה מתנגד לזה. אני חושב ששמאל נורמלי היה צריך לתמוך ב-BDS". כך אומר השחקן והבמאי איתי טיראן בראיון מיוחד ל"גלריה שישי" לקראת עזיבתו את הארץ לגרמניה. "הרי לא משנה מה הפלסטיני יעשה; כשהוא עושה את הטרור אז אומרים עליו: טרוריסט אלים וצמא דם. וכשהוא עושה BDS אז הוא טרוריסט מדיני", אומר טיראן. "אם בסופו של דבר מה שיוביל לפתרון פה יהיה לחץ לא אלים, שמתנהל בתוך שדה פוליטי של שיח, אז למה לא לתמוך בו? זו גישה הומניסטית, זו גם גישה פרקטית, ואני חושב שזו גישה שתמנע את המלחמות הבאות".